《道中口占呈翁养源》
宋代·李处权

山行密雨来纷纷，过午人家犹掩门。
水寒鸥鸟亦亡赖，烟湿梅花如欲言。
顿忘客子怀抱恶，可喜丈人颜色温。
而今何计百年事，乞与清诗当绿樽。

作者简介：（?—1155）宋徐州丰县人，徙江宁溧阳，字巽伯。李淑曾孙。徽宗宣和间，与陈恬、朱敦儒并以诗名。南渡后曾领三衢。卒年七十余。有《崧庵集》。